b"\n_START_ARTICLE_\nBanc d'inversi\xc3\xb3\n_START_PARAGRAPH_\nLa banca d'inversi\xc3\xb3 o banca de negocis assisteix a clients individuals, empreses privades i governs a obtenir capital, mitjan\xc3\xa7ant underwriting i/o erigint-se en agent del client per a l'emissi\xc3\xb3 i venda de valors en els mercats de capitals. Un banc d'inversi\xc3\xb3 pot aix\xc3\xad mateix oferir serveis consultius a companyies interessades en fusions i adquisicions i altres serveis financers a clients, com ara actuar d'agent intermediari per market making, operaci\xc3\xb3 de derivats financers, renda fixa, divises, mat\xc3\xa8ries primeres i accions._NEWLINE_La banca d'inversi\xc3\xb3 generalment t\xc3\xa9 dos grans segments de negocis: l'operaci\xc3\xb3, comer\xc3\xa7 o intercanvi de valors per efectiu o altres valors (facilita les operacions, el market making) o la promoci\xc3\xb3 de valors (underwriting, recerca) es considera el costat de la venda, ie, sell-side. D'altra banda, el tracte i serveis amb els fons de pensions, fons mutus, hedge funds, etc., constitueix el costat de la compra, ie, buy - side. En alguns pa\xc3\xafsos els bancs d'inversi\xc3\xb3 operen tant del costat de la compra com de la venda._NEWLINE_Generalment els pa\xc3\xafsos exigeixen llic\xc3\xa8ncies especials per als bancs d'inversi\xc3\xb3 i no permeten que operin simult\xc3\xa0niament com bancs comercials, \xc3\xa9s a dir captant dip\xc3\xb2sits."